**Grozījumi Informācijas atklātības likumā**

Izdarīt Informācijas atklātības likumā (Latvijas Republikas Saeimas un Ministru Kabineta Ziņotājs, 1998, 24.nr.; 2003, 12.nr.; 2004, 2., 6.nr.; 2006, 2., 21.nr.; 2009, 9.nr., Latvijas Vēstnesis, 2009, 97.nr.) šādus grozījumus:

1. 1. pantā:

izteikt 5. punktu šādā redakcijā:

„5) atkalizmantošana — iestādes rīcībā esošās vispārpieejamās informācijas, kas radīta, īstenojot valsts pārvaldes funkcijas vai uzdevumus, izmantošana komerciāliem vai nekomerciāliem mērķiem, kas nav šīs informācijas radīšanas sākotnējais mērķis, un ko veic privātpersona, ja tā iestādes rīcībā esošo informāciju izmanto, neveicot valsts pārvaldes funkcijas vai uzdevumus;”;

papildināt pantu ar 6., 7., 8. un 9. punktu šādā redakcijā:

6) mašīnlasāms formāts — datnes formāts, kas ir strukturēts tā, lai lietojumprogrammas var to automatizēti nolasīt, kā arī viegli identificēt, atpazīt un iegūt no tā specifiskus datus, tostarp atsevišķas vienības un to iekšējo struktūru;

7) atvērts formāts — datnes formāts, kas ir platformneatkarīgs un kas ir pieejamas sabiedrībai bez jebkādiem dokumentu atkalizmantošanu traucējošiem ierobežojumiem;

8) atvērts standarts — publiski pieejams standarts, kas ir sistematizēts rakstiski, precīzi norādot uz specifikācijas prasībām attiecībā uz programmatūras sadarbspējas nodrošināšanu;

9) metadati — strukturēta informācija, kas raksturo konkrētu informācijas kopumu.”

1. Izteikt 2. panta pirmo daļu šādā redakcijā:

„(1) Šā likuma mērķis ir nodrošināt, lai sabiedrībai būtu pieejama informācija, kura ir iestādes rīcībā vai kuru iestādei atbilstoši tās kompetencei ir pienākums radīt, pildot valsts pārvaldes funkcijas un uzdevumus. Šis likums nosaka vienotu kārtību, kādā privātpersonas ir tiesīgas iegūt informāciju iestādē un to izmantot.”;

1. Izteikt 5. panta ceturtās daļas pirmo teikumu šādā redakcijā:

“(4) Informācijas autors vai iestādes vadītājs ierobežotas pieejamības statusu informācijai nosaka uz laiku, kas nav ilgāks par vienu gadu, izņemot šā likuma 7. pantā noteiktajā gadījumā.”;

1. Papildināt 7. pantu ar piekto daļu šādā redakcijā:

“(5) Pēc komersanta lūguma informācijai par komercnoslēpumu ierobežotas pieejamības statusu nosaka līdz brīdim, kad komersants paziņo par tā izbeigšanu vai komersants attiecīgo informāciju ir darījis publiski pieejamu.”;

1. Papildināt 10. pantu ar 2.¹ daļu šādā redakcijā:

„(2)1Vispārpieejamajai informācijai, ko ievieto internetā, iestāde pēc savas iniciatīvas un, ja tas ir lietderīgi, nodrošina piekļuvi, to noformējot atbilstoši atvērtam standartam, atvērtā formātā un mašīnlasāmā veidā kopā ar tās metadatiem.”

1. Papildināt 11.2 pantu ar piekto daļu šādā redakcijā:

„(5) Iestādei nav pienākums savākt, radīt, glabāt vai pārveidot informāciju tikai atkalizmantošanas pieprasījumu izpildīšanai.”

1. Papildināt 12. pantu ar piekto daļu šādā redakcijā:

„(5) Ja iestāde atsaka sniegt pieprasīto informāciju atkalizmantošanai, to pamatojot ar trešās personas intelektuālā īpašuma tiesību aizsardzību, vai, ja iestādei pieprasīto informāciju nav tiesību izsniegt trešās personas (licenciāra) noteikto nosacījumu dēļ, iestāde rakstveida atteikumā norāda trešo personu, kuras intelektuālā īpašuma tiesības tiek aizsargātas, ja iestādei tāda ir zināma, vai licenciāru, kas iestādei piešķīris attiecīgā intelektuālā īpašuma tiesību objekta izmantošanas tiesības. Šāda norāde atteikumā nav jāsniedz bibliotēkām, muzejiem un arhīviem.”

1. Izteikt 13. panta otro daļu šādā redakcijā:

“(2) Maksa par informācijas sniegšanu nedrīkst pārsniegt informācijas radīšanas un apstrādes (savākšanas, izgatavošanas, reproducēšanas, izplatīšanas u.tml.) izdevumus. Izdodot normatīvos aktus par maksas pakalpojumiem par informācijas izsniegšanu, ņem vērā, ka maksā nedrīkst iekļaut izdevumus, kas radušies, risinot juridiskos vai politiskos jautājumus, kuri saistīti ar atbildes sniegšanu uz informācijas pieprasījumu, kā arī informācijas meklēšanas izdevumus. Ja informāciju atkalizmantošanai izsniedz no bibliotēkas, Latvijas valsts arhīva vai muzeja krājuma, maksā par informācijas sniegšanu var iekļaut arī saglabāšanas un tiesību iegūšanas izmaksas.”;

1. Izteikt 17. pantu šādā redakcijā:

“Iestāde, neierobežojot konkurenci, var paredzēt atkalizmantošanas nosacījumus.”;

1. Papildināt 18. pantu ar trešo un ceturto daļu šādā redakcijā:

„(3) Iestādei bez maksas nodrošina uz ekskluzīvās vienošanās pamata digitalizēto kultūras resursu kopiju, kas pieejama atkalizmantošanai pēc ekskluzivitātes laikposma beigām.

(4) Ja uz kultūras resursu digitalizāciju attiecas ekskluzīvas tiesības informācijas atkalizmantošanai, šādas ekskluzivitātes laikposms nepārsniedz 10 gadus.”

1. Papildināt pārejas noteikumus ar 9. punktu šādā redakcijā:

„9.  Ja šā likuma 18. panta ceturtajā daļā noteiktā ekskluzīvā vienošanās noslēgta līdz 2015. gada 1. jūlijam un tās termiņš pārsniedz 10 gadus, ekskluzivitātes laikposmu pārskata vienpadsmitajā gadā un pēc tam, ja tas nepieciešams, reizi septiņos gados.”

1. Papildināt informatīvo atsauci uz Eiropas Savienības direktīvām ar trešo punktu šādā redakcijā:

„3) Eiropas Parlamenta un Padomes 2013. gada 26. jūnija direktīvas 2013/37/ES ar ko groza Direktīvu 2003/98/EK par valsts sektora informācijas atkalizmantošanu.”

|  |  |
| --- | --- |
| Iesniedzējs:  vides aizsardzības un  reģionālās attīstības ministrs | K.Gerhards |
| Vīza:  valsts sekretārs | G.Puķītis |

02.03.2014. 10:19

T. Ceļmillers

66016550, toms.celmillers@varam.gov.lv